Nuwe visa om besigheid in Nederland te begin – Andre Beukes: EU Labour Law specialist
Nuwe visa om besigheid in Nederland te begin
Nederland maak dit 'n bietjie makliker vir ambisieuse ondernemers om 'n onderneming in Nederland te begin.
Omdat Nederland bekend staan as die Europese Weskus vir hoë tegnologie en nuwe-besigheid-ontwikkeling is 'n kraakvars nuwe "Start-Up" visum bekend gestel. Die nuwe visum lê die oranje mat uit vir ambisieuse ondernemers.
Nederland se strategiese posisie in Europa.
Nederland gee vir mense buite die Europese Unie wat besighede hier wil begin nou die geleentheid. Die "Start-up" visa word verskaf vir een jaar waarin daar van die aansoeker verwag word om onder die leiding van 'n ervare fasiliteerder 'n nuwe innovatiewe diens of projek te ontwikkel. 'n Visum word gewoonlik verskaf vir 'n tydperk tot 90 dae en 'n verblyfspermit vir 'n tydperk langer as 90 dae.
Hoe lyk 'n innovatiewe diens of produk?
'n Produk of diens kan as innovatief beskou word as daar aan ten minste aan een van die volgende drie vereistes voldoen word:
Die produk of diens is nuut in Nederland,
Nuwe tegnologie of 'n nuwe tegniek van vervaardiging, verspreiding of bemarking is van toepassing,
Innovatiewe organisasie prosedures en of metodes.
Wat gebeur as hierdie jaartydperk van die visum verby is?
Na 'n jaar kan die verblyfspermit verleng word in terme van die skema van selfstandige ondernemers. Die skema vir immigrante met hoë vaardighede (highly skilled migrants) is hier van toepassing. Die hoë vaardighede werkspermit word vir vyf jaar verskaf en daarna kan dit gewysig word na permanente verblyfsvergunning in die EU of die persoon kan aansoek vir burgerskap.